cyanic-selkie/wikianc huggingface dataset:
ইসরায়েল–ফিলিস্তিন সংকট ২০২১
আল-আকসা মসজিদ
৭ মে, প্রায় ৭০,০০০ মুসল্লি আল-আকসায় রমজানের শেষ শুক্রবার জুমার নামাজে অংশ নেওয়ায় টেম্পল মাউন্টে বিপুল সংখ্যক পুলিশ মোতায়েন করা হয়। মাগরিবের নামাজের পর কিছু ফিলিস্তিনি মুসল্লি ইসরায়েলি পুলিশ কর্মকর্তাদের লক্ষ্য করে পূর্বে মজুত করা পাথর ও অন্যান্য বস্তু নিক্ষেপ করতে শুরু করে। পুলিশ কর্মকর্তারা মসজিদ প্রাঙ্গণে ও একটি ফিল্ড ক্লিনিকে স্টান গ্রেনেড নিক্ষেপ করে। মসজিদের একজন মুখপাত্র জানান, ইসরায়েলি পুলিশ কম্পাউন্ডটি (যেখানে অনেক ফিলিস্তিনি রমজানে ঘুমান) খালি করার চেষ্টা করলে সংঘর্ষ শুরু হয়। তিনি আরও বলেন, ইসরায়েলিদের প্রবেশাধিকার দেওয়ার উদ্দেশ্যে এই চেষ্টা করা হয়। ইসরায়েলি পুলিশ মসজিদ প্রাঙ্গণে হামলা চালানোর সময় ৩০০ জনেরও বেশি ফিলিস্তিনি আহত হন। ফিলিস্তিনিরা পাথর, আতশবাজি ও ভারী বস্তু নিক্ষেপ করে এবং অন্যদিকে ইসরায়েলি পুলিশ মুসল্লিদের লক্ষ্য করে স্টান গ্রেনেড, কাঁদানে গ্যাস এবং রাবার বুলেট ছোঁড়ে। জেরুসালেমের পুরনো শহর দিয়ে ইহুদি জাতীয়তাবাদীদের জেরুসালেম দিবসের পতাকা মিছিলের আগে এই সংঘর্ষ হয়। এই ঘটনায় মোট ৬০০ জনেরও বেশি ফিলিস্তিনি আহত হন, যাদের মধ্যে ৪০০ জনকে হাসপাতালে ভর্তি করা হয়। পরদিন রাতে হামাস ইসরায়েলে রকেট নিক্ষেপ করে।
৮ মে, ইসলামের পবিত্র রাত লাইলাতুল-কাদরের দিন আরও সংঘর্ষের ঘটনা ঘটে। ফিলিস্তিনিরা পাথর নিক্ষেপ করে এবং ইসরায়েল পুলিশ তাদের বিরুদ্ধে স্টান গ্রেনেড ও জলকামান ব্যবহার করে। ফলে কমপক্ষে ৮০ জন আহত হন।
১০ মে, ইসরায়েলি পুলিশ দ্বিতীয়বার আল-আকসায় আক্রমণ করে। এতে ৩০০ জন ফিলিস্তিনি ও ২১ জন ইসরায়েলি পুলিশ আহত হন। রেড ক্রিসেন্টের তথ্য অনুযায়ী, এই ঘটনায় ২৫০ জন ফিলিস্তিনি আহত অবস্থায় হাসপাতালে ভর্তি এবং সাতজনের অবস্থা আশঙ্কাজনক ছিল।
পশ্চিম তীর
১৪ মে জুমার নামাজের পর, ফিলিস্তিনিরা পশ্চিম তীরের ২০০টিরও বেশি স্থানে বিক্ষোভ করে। বিক্ষোভকারীরা পাথর নিক্ষেপ করলে ইসরায়েলি সেনারা আগুন ও কাঁদানে গ্যাস নিক্ষেপ করে। ফলে এই সংঘর্ষে ১১ জন ফিলিস্তিনি নিহত ও ১০০ জন আহত হন।  ১৬ মে অনুযায়ী, ১৪ মে পশ্চিম তীরে ইসরায়েলি সেনাদের সাথে সংঘর্ষে মোট ১৩ জন ফিলিস্তিনি নিহত হন। ১৭ মে, আরও ৩ জন ফিলিস্তিনি বিক্ষোভকারী নিহত হন।
ফাতাহ পূর্ব জেরুসালেমসহ পশ্চিম তীরে ১৮ মে সাধারণ ধর্মঘটের আহ্বান জানালে ইসরায়েলের ফিলিস্তিনিরা এতে অংশ নেয়। গাজা, পশ্চিম তীর এবং ইসরায়েলের অভ্যন্তরের গ্রাম ও শহরগুলোতে দোকান-পাট বন্ধ করে দেওয়া হয়। রামাল্লাহর কাছে সংঘর্ষে, একজন ফিলিস্তিনি নিহত ও ৭০ জনেরও বেশি আহত হন এবং গুলিবর্ষণে দুই ইসরায়েলি সেনা আহত হন। নাবলুস, বেথলেহেম ও হেবরনেও প্রচুর জনসমাগম হয় এবং ইসরায়েলি পুলিশ শেখ জাররাহতে জলকামান মোতায়েন করে।
ইসরায়েলের আরব সম্প্রদায়
১০ মে সন্ধ্যা ও রাতে, লোদের আরব বিক্ষোভকারীরা ইহুদিদের বাড়ি, একটি স্কুল ও একটি সিনাগগ লক্ষ্য করে পাথর ও আগুনের বোমা নিক্ষেপ করে এবং পরে একটি হাসপাতালে হামলা চালায়। বিক্ষোভকারীদের লক্ষ্য করে গুলি চালানো হয়, ফলে একজন নিহত এবং দুজন আহত হন।
১২ মে অস্থিরতা অব্যাহত ছিল। একরে, এক ইহুদি ব্যক্তি তার গাড়ি চালানোর সময় আরব বিক্ষোভকারীদের লাঠি ও পাথর দ্বারা মারাত্মকভাবে আহত হন। বাত ইয়ামে, ইহুদি বিক্ষোভকারীরা আরব দোকানগুলোতে হামলা চালায় এবং পথচারীদের মারধর করে। একজন আরব গাড়ি চালককে তার গাড়ি থেকে টেনে নিয়ে রাস্তায় মারাত্মকভাবে মারধর করা হয়। ঘটনাটি ইসরায়েলি সংবাদ কর্মীদের দ্বারা সরাসরি ধরা পড়ে।
১৩ মে অনুযায়ী বিরশেবা, রাহাত, রামলা, লোদ, নাসিরিয়া, তিবেরিয়াস, জেরুসালেম, হাইফা ও একরে ছুরিকাঘাত, অগ্নিসংযোগ, বাড়িতে হামলা ও গুলি চালনার চেষ্টাসহ বিভিন্ন সাম্প্রদায়িক সহিংসতার ঘটনা ঘটে। জাফফায় এক ইসরায়েলি সেনাকে মারাত্মকভাবে মারধর করা হলে মাথার খুলি ভেঙ্গে যাওয়ায় ও সেরিব্রাল হেমারেজের কারণে হাসপাতালে ভর্তি করা হয়। লোদে আরেকটি পৃথক ঘটনায় একজন ইহুদি প্যারামেডিক ও আরেকজন ইহুদিকে গুলি করা হয়। রামলায় একজন পুলিশ কর্মকর্তা গুলিবিদ্ধ হন এবং তেল আবিবে ইসরায়েলি সাংবাদিকদের উপর ডানপন্থী বিক্ষোভকারীরা হামলা চালায়। একটি ইহুদি পরিবার ভুলক্রমে উম্ম আল-ফাহমে প্রবেশ করলে আরব বিক্ষোভকারীরা তাদের আক্রমণ করে। পরে অন্যান্য স্থানীয় বাসিন্দা ও পুলিশ তাদের উদ্ধার করে। অস্থিরতা নিরসনে সারাদেশে ইসরায়েল সীমান্ত পুলিশ বাহিনী মোতায়েন করা হয় এবং ১০টি সীমান্ত পুলিশ রিজার্ভ কোম্পানিকে ডাকা হয়।
১৮ মে, পশ্চিম তীর ও গাজা ভূখণ্ডে ফিলিস্তিনিদের সাথে ইসরায়েলি-আরবরা ফিলিস্তিনিদের প্রতি ইসরায়েলি নীতির প্রতিবাদে সাধারণ ধর্মঘট পালন করে। অসংখ্য নিয়োগকর্তা ধর্মঘটে অংশ নেওয়া আরব কর্মীদের বরখাস্ত করার হুমকি দেন। হাইফার রামবাম হাসপাতালের কর্তৃপক্ষ তাদের আরব কর্মচারীদের কাছে এই ধর্মঘটে অংশ নেওয়ার বিরুদ্ধে সতর্ক করে চিঠি পাঠায়। শিক্ষা মন্ত্রণালয় আরব শহরগুলোর বিদ্যালয়ের অধ্যক্ষদের কাছে এই ধর্মঘটে অংশগ্রহণকারী শিক্ষকদের তালিকা চেয়ে অনুরোধ পাঠালে শিক্ষকদের তীব্র সমালোচনার মুখে পড়ে। ইসরায়েলি আইনের অধীনে প্রয়োজনীয় পূর্ব শুনানি ছাড়াই ধর্মঘটে অংশগ্রহণকারী কিছু কর্মচারীদের অবৈধভাবে বরখাস্ত করা হয়। ইসরায়েলি টেলিযোগাযোগ সংস্থা সেলকম এই সহাবস্থানের সমর্থনে এক ঘন্টার জন্য কাজ বন্ধ করে দেয়। এর ফলে ইসরায়েলি ডানপন্থীরা সেলকম বয়কটের আহ্বান জানায় এবং বেশ কয়েকটি ইহুদি বসতি পরিষদ ও দক্ষিণপন্থী সংগঠনের সাথে সম্পর্ক ছিন্ন করে। সেলকমের তহবিল পরবর্তীতে ২% হ্রাস পায়।
পুরো বিক্ষোভ জুড়ে, আরব বিক্ষোভকারীরা ১০টি সিনাগগ, ১১২টি ইহুদি বাড়ি ও ৮৪৯টি ইহুদি গাড়িতে আগুন দেয়, ৩৮৬টি ইহুদি বাড়ি লুট করে এবং আরও ৬৭৩টি বাড়ি ক্ষতিগ্রস্ত করে। অন্যদিকে, ইহুদি বিক্ষোভকারীরা ১৩টি আরব গাড়িতে আগুন দেয় ও ১৩টি আরব বাড়ি ক্ষতিগ্রস্ত করে। এছাড়াও আরব বিক্ষোভকারীরা ভুল করে একটি আরব বাড়িতে আগুন দেয়। ২৪ মে, পুলিশ বিক্ষোভকারীদের গ্রেপ্তারের জন্য একটি অভিযান শুরু করে এবং সন্দেহভাজন বিক্ষোভকারীদের গণহারে গ্রেপ্তারের জন্য হাজার হাজার পুলিশ কর্মকর্তা মোতায়েন করে। ২৫ মে অনুযায়ী, ১,৫৫০ জনকে গ্রেপ্তার করা হয়, যাদের মধ্যে প্রায় ৭০% আরব।
গাজা
১০ মে, হামাস আল-আকসা মসজিদ এলাকা ও শেখ জাররাহ উভয় স্থান থেকে সকল পুলিশ ও সামরিক কর্মকর্তাদের সরিয়ে নিতে ইসরায়েলকে আল্টিমেটাম দেয় এবং ঘোষণা দেয়, যদি ইসরায়েল তা না করে তাহলে গাজা ভূখণ্ডের সম্মিলিত সামরিক বাহিনী ইসরায়েলে আক্রমণ করবে। নির্দিষ্ট সময়সীমা অতিক্রান্ত হওয়ার কয়েক মিনিট পর হামাস গাজা থেকে ইসরায়েলে ১৫০টিরও বেশি রকেট নিক্ষেপ করে। ইসরায়েল প্রতিরক্ষা বাহিনী (আইডিএফ) জানায় জেরুসালেম ও বাইতু শিইমেশের দিকে সাতটি রকেট নিক্ষেপ করা হয় এবং একটিকে রুদ্ধ করা হয়। একটি ইসরায়েলি বেসামরিক গাড়ি লক্ষ্য করে একটি ট্যাংক বিধ্বংসী ক্ষেপণাস্ত্রও নিক্ষেপ করা হয়, ফলে চালক আহত হন। ইসরায়েল একই দিনে গাজা ভূখণ্ডে বিমান হামলা চালায়। হামাস এই সংঘর্ষকে "জেরুজালেম যুদ্ধের তলোয়ার" বলে অভিহিত করে। পরদিন আইডিএফ আনুষ্ঠানিকভাবে গাজা ভূখণ্ডে এই অভিযানকে "অপারেশন গার্ডিয়ান অফ দ্য ওয়ালস" নামে অভিহিত করে।
১১ মে, হামাস ও ফিলিস্তিনি ইসলামি জিহাদ আশদোদ ও আশকেলোনে শতাধিক রকেট নিক্ষেপ করে। এতে দুজন নিহত হন এবং ৯০ জনেরও বেশি আহত হন। রিশন লেজিওনের একজন ইসরায়েলি মহিলাও নিহত হন এবং দাহমাশের আরও ২ জন বেসামরিক নাগরিক রকেট হামলায় নিহত হন।
১১ মে, ইসরায়েলি বিমান হামলায় গাজার ১৩ তলা আবাসিক হানাদি টাওয়ার ধ্বংস হয়। টাওয়ারে আবাসিক কামরা এবং বাণিজ্যিক অফিস ছিল। আইডিএফ জানায় ভবনটিতে হামাস কর্তৃক ব্যবহৃত অফিস ছিল। হামাস ও ফিলিস্তিনি ইসলামি জিহাদ পাঁচ মিনিটে তেল আবিবে ১৩৭টি রকেট নিক্ষেপ করে। এছাড়াও, ইসরায়েলি মালিকানাধীন একটি তেলের পাইপলাইন রকেটের আঘাতে ক্ষতিগ্রস্ত হয়।
১২ মে, ইসরায়েলি বিমানবাহিনী গাজা ভূখণ্ডে কয়েক ডজন স্থাপনা ধ্বংস করে। হামাস জানায় ধ্বংস হওয়া স্থাপনাগুলোর মধ্যে তাদের পুলিশ সদর দপ্তরও ছিল। ১২ মে গাজা থেকে ইসরায়েলে ৮৫০টিরও বেশি রকেট নিক্ষেপ করা হয়। আইডিএফ অনুযায়ী, হামাস কর্তৃক উৎক্ষেপিত কমপক্ষে ২০০টি রকেট ইসরায়েলে পৌঁছাতে ব্যর্থ হয় এবং গাজা ভূখণ্ডের ভিতরে পতিত হয়। হামাস গাজা সীমান্তের কাছে একটি ইসরায়েলি সামরিক জিপেও ট্যাংক বিধ্বংসী ক্ষেপণাস্ত্র হামলা চালায়। ফলে একজন ইসরায়েলি সেনা নিহত ও তিনজন আহত হন।
১৩ মে, হামাস ইসরায়েলি লক্ষ্যবস্তুর বিরুদ্ধে আত্মঘাতী ড্রোন মোতায়েনের চেষ্টা করে। আয়রন ডোম ইসরায়েলের দিকে নিক্ষেপ করা অনেকগুলো রকেট রুদ্ধ করে। হামাসের অভ্যন্তরীণ নিরাপত্তা বাহিনীর সদর দপ্তর, কেন্দ্রীয় ব্যাংক ও হামাসের একজন জ্যেষ্ঠ কমান্ডারের বাড়ি লক্ষ্য করে ইসরায়েল বেশ কয়েকবার হামলা চালায়। ১৪ মে, ইসরায়েল প্রতিরক্ষা বাহিনী স্থলে ও আকাশপথে তাদের সৈন্য রয়েছে বলে দাবি করে, যদিও পরে এই দাবি প্রত্যাহার করা হয় এবং সংবাদমাধ্যমকে বিভ্রান্ত করার জন্য তারা ক্ষমা প্রার্থনা করে। এছাড়াও জানা যায়, ইসরায়েলি স্থলবাহিনী সীমান্তে অবস্থান করে গাজায় আক্রমণ চালানোর প্রস্তুতি নিচ্ছে। একই দিনে ইসরায়েলি বিমানবাহিনী হামাসের বিস্তৃত ভূগর্ভস্থ সুড়ঙ্গে ব্যাপক বোমাবর্ষণ শুরু করে। সন্দেহ করা হয়, ইসরায়েলি স্থল আক্রমণের খবর হামাস যোদ্ধাদের সুড়ঙ্গে প্রলুব্ধ করার জন্য আইডিএফ ইচ্ছাকৃতভাবে ব্যবহার করে যাতে বিমান হামলায় বিপুল সংখ্যক যোদ্ধা নিহত হয়। একজন ইসরায়েলি কর্মকর্তার মতে, এই বোমাবর্ষণে হামাসের শতাধিক সেনা ও ২০ জন কমান্ডার নিহত হন। কিন্তু আনুমানিক মৃতের সংখ্যা কয়েক ডজনে নেমে আসে যখন জানা যায়, হামাসের জ্যেষ্ঠ কমান্ডাররা আইডিএফ-এর এই কৌশল নিয়ে সন্দেহ প্রকাশ করেন এবং বোমা হামলার পূর্বে মাত্র কয়েক ডজন হামাস যোদ্ধা সুড়ঙ্গে অবস্থান নেয়। ইসরায়েলি বিমানবাহিনীর মোট ১৬০টি বিমান ১৫০টি লক্ষ্যবস্তুতে ৪৫০টি ক্ষেপণাস্ত্র নিক্ষেপ করে।  এছাড়াও ১৪ মে, ইসরায়েল আকাশ প্রতিরক্ষা বাহিনী হামাসের একটি ড্রোন ধ্বংস করে।
১৫ মে, ইসরায়েল প্রতিরক্ষা বাহিনী গাজার আল-জালা ভবনে হামলা চালায়, যেখানে আল জাজিরা ও অ্যাসোসিয়েটেড প্রেসের সাংবাদিকদের বাসস্থান ও আরও বেশ কয়েকটি অফিস ছিল। ইসরায়েলি বাহিনী ভবনটির মালিককে ফোন করে ভবন থেকে সকলকে সরিয়ে নেওয়ার পরামর্শ দেয় এবং এর প্রায় এক ঘণ্টা পর ভবনটি কমপক্ষে ৪টি ক্ষেপণাস্ত্রের আঘাতে বিধ্বস্ত হয়। কমিটি টু প্রটেক্ট জার্নালিস্টস এই হামলার নিন্দা জানায়। রিপোর্টার্স উইদাউট বর্ডার্স আন্তর্জাতিক অপরাধ আদালত কর্তৃক যুদ্ধাপরাধ তদন্তের আহ্বান জানায়।
১৭ মে, ইসরায়েলি বিমানবাহিনী হামাসের সুড়ঙ্গে আরেকটি বড় অভিযান চালায়; ১৫ কিলোমিটারেরও বেশি ভূগর্ভস্থ প্যাসেজে বোমাবর্ষণ করে, ৫৪টি ইসরায়েলি জেট বিমান ১১০টি বোমা ফেলে। হামাসের নয়জন কমান্ডারের বাড়ি ও হামাসের সামরিক গোয়েন্দা শাখা কর্তৃক ব্যবহৃত একটি বাড়িতেও বোমাবর্ষণ করা হয়।
সংঘাত চলাকালীন, ট্যাংক-বিধ্বংসী ক্ষেপণাস্ত্রসহ হামাস যোদ্ধারা বারবার অ্যাপার্টমেন্ট ও টিলার পিছনে অবস্থান নেয়। আইডিএফ পর্যবেক্ষক ইউনিট এই দলগুলো শনাক্ত করে এবং পরবর্তীতে পিনপয়েন্ট আক্রমণে দলগুলো ধ্বংস করা হয়। ইসরায়েলি বিমান ও স্থলবাহিনীর গুলিতে এরকম কমপক্ষে ২০টি দল ধ্বংস হয়। ২০ মে, আইডিএফ-এর একটি বাসে হামাসের ট্যাংক-বিধ্বংসী ক্ষেপণাস্ত্র হামলায় একজন সেনা হালকাভাবে আহত হন। ১০ জন সেনার একটি দল বাস থেকে নামার কয়েক মুহূর্ত পর এই হামলা হয়।
এছাড়াও, আইডিএফ হামাসের ছোট মনুষ্যবিহীন ডুবোজাহাজের বহর ডুবিয়ে দেয় যেটি ইসরায়েলি নৌ-জাহাজ বা তেল ও গ্যাস ড্রিলিং রিগের নিচে বা কাছাকাছি বিস্ফোরিত হওয়ার জন্য তৈরি করা হয়েছিলো। হামাস বারবার ইসরায়েলের তামার গ্যাসক্ষেত্রে আক্রমণ করার চেষ্টা করে। ইসরায়েলি নৌবাহিনীর একটি জাহাজ, হামাস কর্তৃক নিয়ন্ত্রিত একটি ডুবোজাহাজ ধ্বংস করে যখন এটি তীরের কাছাকাছি ছিল। পরবর্তীতে ইসরায়েলি বিমানবাহিনী ডুবোজাহাজটি প্রেরণকারী দলকে আক্রমণ করে।
এই সংঘাত চলাকালীন, দক্ষিণ ও মধ্য ইসরায়েলে প্রতিদিন গড়ে ৪০০টি করে মোট ৪,৩৬০ টিরও বেশি রকেট ও মর্টার শেল নিক্ষেপ করা হয়। প্রায় ৩,৪০০টি রকেট সফলভাবে সীমান্ত অতিক্রম করে এবং ৬৮০টি গাজায় ও ২৮০টি সমুদ্রে পতিত হয়। আয়রন ডোম ১,৪২৮টি রকেট ধ্বংস করে যেগুলো জনবহুল এলাকার দিকে নিক্ষিপ্ত হয়েছিলো। আয়রন ডোম প্রায় ৬০–৭০টি রকেট আটকাতে ব্যর্থ হওয়ায় এগুলো জনবহুল এলাকায় আঘাত হানে। ফলে ৬ জন ইসরায়েলি বেসামরিক নাগরিক নিহত হয়, যাদের মধ্যে একজন ৫ বছর বয়সী ছেলে, ২ জন ইসরায়েলি-আরব, একজন ভারতীয় মহিলা এবং ২ জন থাই শ্রমিক। হামলার চলাকালীন আশ্রয়কেন্দ্রে দৌড়ে যাওয়ার সময় পড়ে গিয়ে আহত হয়ে ৭৩ বছর বয়সী এক মহিলাসহ আরও ৩ জন ইসরায়েলি বেসামরিক নাগরিক নিহত হন।
আইডিএফ অনুমান করে, গাজা ভূখণ্ডে প্রায় তিন ডজন রকেট উৎপাদন কেন্দ্রে হামলার ফলে স্থানীয় রকেট উৎপাদন ক্ষমতা মারাত্মকভাবে হ্রাস পায়। এছাড়াও, ইসরায়েলি বিমান হামলায় অসংখ্য হামাস ও ইসলামি জিহাদ কমান্ডার নিহত হয়। অভিযানের চলাকালীন আইডিএফ প্রায় ৩০ জন সিনিয়র হামাস কমান্ডারকে হত্যা করে।
হামাস সুড়ঙ্গগুলো ব্যবহার করে ইসরায়েলি সৈন্য ও বেসামরিক নাগরিকদের হত্যা বা অপহরণের জন্য সীমান্তে আক্রমণ চালানোর চেষ্টা করে। এই আক্রমণগুলো ব্যর্থ হয়। আইডিএফ সুড়ঙ্গে অবস্থান নেয়া হামাস যোদ্ধাদের লক্ষ্য করে হামলা চালায়। মোট ১৮ জন হামাস যোদ্ধা নিহত হন। আইডিএফ আরও দাবি করে তারা ইসরায়েলের আকাশসীমায় প্রবেশকারী হামাসের সাতটি ড্রোন ধ্বংস করে, যেগুলোর মধ্যে অন্তত একটি আয়রন ডোম দ্বারা। একটি ইসরায়েলি ড্রোনও দুর্ঘটনাক্রমে আয়রন ডোম কর্তৃক ধ্বংসপ্রাপ্ত হয়।
জাতিসংঘ অনুযায়ী, ৭২,০০০ এরও বেশি ফিলিস্তিনি অভ্যন্তরীণভাবে বাস্তুচ্যুত হয়, যাদের অনেকে গাজার ৪৮টি ইউএনআরডাব্লিউএ স্কুলে আশ্রয় নেয়।
লেবানন এবং সিরিয়া
১৩ মে, ইসরায়েল-লেবানন সীমান্ত পেরিয়ে লেবাননের আল-রাশিদিয়া ফিলিস্তিনি শরণার্থী শিবির থেকে ৩টি রকেট নিক্ষেপ করা হয়, যেগুলো ভূমধ্যসাগরে পতিত হয়। হিজবুল্লাহ রকেট উৎক্ষেপণের দায় অস্বীকার করে। আল-রাশিদিয়া শরণার্থী শিবিরে লেবাননের সেনাবাহিনী মোতায়েন করা হলে তারা বেশ কয়েকটি রকেট খুঁজে পায়।
১৪ মে, কয়েক ডজন লেবানিজ বিক্ষোভকারী ইসরায়েল-লেবানন সীমান্তে ফিলিস্তিনিদের সাথে একাত্মতা প্রদর্শন করে। বিক্ষোভকারীদের একটি ছোট দল সীমান্তের বেড়া কেটে ইসরায়েলে প্রবেশ করে, মেটুলার কাছে আগুন ধরিয়ে দেয়। আইডিএফ সেনারা তাদের লক্ষ্য করে গুলি চালালে একজন নিহত হন যাকে পরে হিজবুল্লাহর সদস্য হিসেবে চিহ্নিত করা হয়। আরেকজন আহত হন এবং পরে তার আঘাতের কারণে মারা যান। ঐ দিন সন্ধ্যায়, সিরিয়া থেকে ৩টি রকেট নিক্ষেপ করা হয়, যেগুলোর মধ্যে ২টি রকেট ইসরায়েলের জনবসতিহীন স্থানে আঘাত হানে। পরদিন লেবাননের বিক্ষোভকারীরা ককটেল ও অন্যান্য জিনিসপত্র দিয়ে সীমান্তের বেড়া ক্ষতিগ্রস্ত করে।
১৭ মে, ফিলিস্তিনি সেনারা ইসরায়েলের দিকে ছয়টি রকেট নিক্ষেপ করে কিন্তু রকেটগুলো লেবানন-ইসরায়েল সীমান্ত অতিক্রম করতে ব্যর্থ হয়। এর প্রতিক্রিয়ায় ইসরায়েলি সামরিক বাহিনী সীমান্তের ওপারে রকেট নিক্ষিপ্ত হওয়ার দিকে আর্টিলারি শেল নিক্ষেপ করে। এই ঘটনায় কেউ আহত হননি।
১৯ মে ইসরায়েলি সেনাবাহিনী অনুযায়ী, দক্ষিণ লেবাননের টায়ার জেলার সিদ্দিকিন গ্রামের কাছ থেকে হাইফার দিকে চারটি রকেট নিক্ষেপ করা হয়। একটি রকেট রুদ্ধ করা হয়, আরেকটি খোলা এলাকায় অবতরণ করে এবং বাকি দুটি ভূমধ্যসাগরে অবতরণ করে। এর প্রতিক্রিয়ায় ইসরায়েলি সেনাবাহিনী আর্টিলারি শেল নিক্ষেপ করে।
হতাহত ও ক্ষয়ক্ষতি
যুদ্ধবিরতির পর, জাতিসংঘ ও গাজা স্বাস্থ্য মন্ত্রণালয় অনুযায়ী, ৬৬ জন শিশু ও ৪০ জন নারীসহ মোট ২৫৬ জন ফিলিস্তিনি নিহত হন এবং ৬০০ জনেরও বেশি শিশু ও ৪০০ জন নারীসহ প্রায় ২,০০০ জন আহত হন। ইসরায়েল দাবি করে, নিহতদের মধ্যে কমপক্ষে ২২৫ জন যোদ্ধা ছিল। হামাস অনুযায়ী, ৮০ জন ফিলিস্তিনি যোদ্ধা নিহত হয়। নিহত শিশুদের মধ্যে একজনকে একটি যোদ্ধা দল তাদের আল-মুজাহিদীন ব্রিগেডের সদস্য বলে দাবি করে। অন্যদিকে, ইসরায়েলের ১৩ জন নিহত হয়, যাদের মধ্যে দুইজন শিশু, একজন ভারতীয় মহিলা ও ইসরায়েলে কর্মরত দুইজন থাই পুরুষ।
ইসরায়েলের মতে, প্রায় ৬৪০টি ফিলিস্তিনি রকেট গাজা ভূখণ্ডে অবতরণ করে, যার ফলে হতাহতের ঘটনা ঘটে। তাই ইসরায়েলি বিমান হামলা বা ভুল ফিলিস্তিনি রকেট হামলায় ১০ মে কয়েকজন নিহত হয়েছিলো কিনা তা নিয়ে বিতর্ক রয়েছে।
যুদ্ধবিরতি কার্যকর হলে, ফিলিস্তিনি জাতীয় কর্তৃপক্ষ জানায়, নিহত পরিবারের সংখ্যা ২০ এবং ঘোষণা দেয় তারা আন্তর্জাতিক আদালতে এ বিষয়ে "যুদ্ধাপরাধের" জন্য অভিযোগ দায়ের করবে। ১৯ মে, ফিলিস্তিনি সাংবাদিক ইউসুফ আবু হুসেইন তার নিজ বাড়িতে ইসরায়েলি বিমান হামলায় নিহত হন। ২০ মে, ইসরায়েলি বিমান হামলায় একজন প্রতিবন্ধী ফিলিস্তিনি ব্যক্তি, তার গর্ভবতী স্ত্রী ও তাদের তিন বছরের মেয়ে নিহত হন। পরবর্তীতে একটি তদন্তে জানা যায় হামাস যোদ্ধারা একটি ফিলিস্তিনি প্রাথমিক বিদ্যালয়ের ভিতরে সামরিক কাঠামো তৈরি করেছে।
হামাসের একজন কমান্ডার মোহাম্মদ আবদুল্লাহ ফায়াদ ও ফিলিস্তিনি ইসলামি জিহাদের তিনজন উচ্চপদস্থ কমান্ডার নিহত হন। ১১ মে, হামাসের আরেকজন সদস্য নিহত হন। উভয় দলের সরকারি বিবৃতিতে পাঁচ কমান্ডারের মৃত্যুর বিষয়টি নিশ্চিত করা হয়। অন্যান্য সেনাদের মৃত্যু সম্পর্কে ধারণা করা হয়, তবে নিশ্চিত করা হয়নি। হামাসের একজন শীর্ষ কমান্ডার বাসেম ইসা নিহত হন।
১২৩টি দেশের ২৯,০০০টি ঘটনা পর্যবেক্ষণকারী একটি গবেষণায়, গত এক দশকের গণনায় গাজা নবম স্থানে রয়েছে যেখানে সাধারণ নাগরিকরা বিস্ফোরক অস্ত্রশস্ত্রের কারণে নিহত বা আহত হন। সংখ্যার দিক থেকে গাজা নবম সর্বাধিক প্রভাবিত অঞ্চল ছিল। বিস্ফোরণের ৭৬৪টি ঘটনায় প্রায় ৫,৭০০ বেসামরিক নাগরিক নিহত হন, যা মোট সংখ্যার ৯০ শতাংশ। ফলস্বরূপ, নিহতের সংখ্যার অনুপাত ও বোমাবর্ষণে ক্ষতিগ্রস্ত শহরগুলোর মধ্যে গাজা দ্বিতীয় স্থানে রয়েছে।
১৮ মে, ক্ষেপণাস্ত্র হামলার পর গাজা পুনর্নির্মাণের জন্য মিশর ৫০০ মিলিয়ন ডলার দেওয়ার প্রতিশ্রুতি দেয়। কাতার একইভাবে ৫০০ মিলিয়ন ডলার দেওয়ার প্রতিশ্রুতি দেয়।
চিকিৎসা সুবিধা ও কর্মচারীবৃন্দ
ইসরায়েল অভিযোগ করে হামাস তাদের কার্যক্রম ঢাকার জন্য চিকিৎসা সুবিধা ব্যবহার করছে। গাজার স্বাস্থ্য মন্ত্রণালয় হামাস সরকার কর্তৃক পরিচালিত হয় এবং আহত সৈন্যদের প্রায়ই বেসামরিক হাসপাতালে চিকিৎসা করা হয়। জাতিসংঘের মানবসেবা বিষয়ক সমন্বয় দপ্তর জানায়, ১৭ মে পর্যন্ত গাজায় ইসরায়েলি বিমান হামলায় নিম্নলিখিত ক্ষয়ক্ষতি হয়:
দ্য নিউ ইয়র্ক টাইমস অনুযায়ী, ১৮ মে পর্যন্ত গাজার ১৭টি হাসপাতাল ও ক্লিনিক ক্ষতিগ্রস্ত হয়।
রিমাল ক্লিনিকে ইসরায়েলি হামলায় গাজা ভূখণ্ডের একমাত্র কোভিড-১৯ পরীক্ষাগারও বন্ধ হয়ে যায়।
নিহত কর্মচারীবৃন্দ
গাজা
যুদ্ধবিরতির পর ইউএনওসিএইচএ অনুযায়ী,
ইসরায়েল
এই সংঘাতের ফলে ইসরায়েলিরা সম্পত্তির ক্ষতির জন্য ক্ষতিপূরণের ৩,৪২৪টি দাবি দায়ের করে, যার ১,৭২৪টি মোটর যানবাহনের ক্ষতি সম্পর্কিত।
আলভারো ফের্নান্দেস ইয়োরেন্তে
আলভারো ফের্নান্দেস ইয়োরেন্তে (Álvaro Fernández; জন্ম: ১৩ এপ্রিল ১৯৯৮; আলভারো ফের্নান্দেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লীগের শীর্ষ স্তর প্রিমিয়ার লীগের ক্লাব ব্রেন্টফোর্ড এবং স্পেন জাতীয় দলের হয়ে গোলরক্ষক হিসেবে খেলেন।
স্পেনীয় ফুটবল ক্লাব ওসাসুনার যুব পর্যায়ের হয়ে খেলার মাধ্যমে ফের্নান্দেস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, প্রথমে ওসাসুনা বি এবং পরবর্তীকালে ওসাসুনার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ওসাসুনার হয়ে এক মৌসুমে মাত্র ১ ম্যাচে অংশগ্রহণ করার পর ২০১৭–১৮ মৌসুমে তিনি ফরাসি ক্লাব মোনাকো ২-এ যোগদান করেছেন। মাঝে তিনি এক মৌসুমের জন্য স্পেনীয় ক্লাব এক্সত্রেমাদুরার হয়ে ধারে খেলার পর প্রায় ০.৫ মিলিয়ন ইউরোর বিনিময়ে স্পেনীয় ক্লাব উয়েস্কার সাথে চুক্তি স্বাক্ষর করেছেন। ২০২১–২২ মৌসুমে, তিনি ধারে উয়েস্কা হতে ইংরেজ ক্লাব ব্রেন্টফোর্ডে যোগদান করেছেন।
২০১৬ সালে, ফের্নান্দেস স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত স্পেনের বয়সভিত্তিক দলের হয়ে খেলার পর, তিনি ২০২১ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। দলগতভাবে, ফের্নান্দেস এপর্যন্ত ১টি শিরোপা জয়লাভ করেছেন, যা তিনি উয়েস্কার হয়ে জয়লাভ করেছেন।
প্রারম্ভিক জীবন
আলভারো ফের্নান্দেস ইয়োরেন্তে ১৯৯৮ সালের ১৩ই এপ্রিল তারিখে স্পেনের আর্নেদোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফের্নান্দেস স্পেন অনূর্ধ্ব-১৯, স্পেন অনূর্ধ্ব-২০, স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৯ সালের ৯ই নভেম্বর তারিখে তিনি জর্জিয়া অনূর্ধ্ব-১৯ দলের বিরুদ্ধে এক প্রীতি ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। স্পেন অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, তবে তার দল উক্ত আসরের সেমি-ফাইনালে পর্তুগাল অনূর্ধ্ব-২১ দলের কাছে ১–০ গোলের ব্যবধানে পরাজিত হয়ে আসর হতে বিদায় নিয়েছিল। এই আসরে তিনি ৫ ম্যাচে অংশগ্রহণ করেছিলেন।
রমি রেইন
রমি রেইন (জন্মঃ ১২ জানুয়ারি, ১৯৮৮; বস্টন, ম্যাসাচুসেটস) হলেন একজন জনপ্রিয় মার্কিন পর্নোগ্রাফিক অভিনেত্রী ও ইরোটিক যার সম্পত্তির মোট মূল্য ২০ লক্ষ ডলার।
জীবনী
রমি রেইন ১৯৮৮ সালে মার্কিন যুক্তরাষ্ট্রের বস্টন শহরে জন্মগ্রহণ করেন। উনিশ বছর বয়সে রমি রেইন বয়সে নগ্ন মডেলিং আরম্ভ করেন এবং পরবর্তিতে একটি স্ট্রিপ ক্লাবে অশ্লীল নর্তকী হিসাবে তিন বছর কাজ করেন। সেখান থেকে, তিনি ওয়েবক্যামিং শুরু করেছিলেন এবং পঁচিশ বছর বয়সে, একটি সংস্থার সঙ্গে স্বাক্ষর করেন পর্ন চলচ্চিত্রে কাজ শুরু করার জন্য। ২০১৩ সালে তিনি পর্ন জগতের জনপ্রিয় পত্রিকা হাস্টলারে প্রদর্শিত হন। রোমি রেইনের গায়ে বেশ কয়েকটি ট্যাটু রয়েছে, যার প্রথমটি তিনি ১৮ বছর বয়সে করান।
কিমিগায়ো
thumb|alt=A page with Asian characters and a black-and-white version of the Japanese flag left above|The ''Act on National Flag and Anthem (Japan)|জাপানের জাতীয় পতাকা ও জাতীয় সংগীতের উপর আইনের নথি, আগস্ট ১৫, ১৯৯৯-তে সরকারি গেজেটে প্রদর্শিত "কিমিগায়ো" (君が代) জাপানের জাতীয় সঙ্গীত। গানের কথাগুলি হেইয়ান যুগে (৭৯৪-১১৮৫) এক বেনামি লেখকের লেখা একটি ওয়াকা কবিতা থেকে এসেছে এবং গানের বর্তমান সুরটি ১৮৮০ সালে জন উইলিয়াম ফেন্টন এগারো বছর আগে রচিত একটি অপ্রিয় সুরের পরিবর্তে বেছে নেওয়া হয়েছিল। যদিও "কিমিগায়ো" শিরোনামটি সাধারণত "সম্রাটের রাজত্ব" বা "তাঁর রাজকীয় মহিমা" হিসাবে অনুবাদ করা হয়, তবে শিরোনাম বা গানের কোনো সরকারি অনুবাদ আইনে প্রতিষ্ঠিত হয়নি।
১৮৮৮ থেকে ১৯৪৫ পর্যন্ত "কিমিগায়ো" জাপান সাম্রাজ্যের জাতীয় সংগীত ছিল। দ্বিতীয় বিশ্বযুদ্ধ শেষে আত্মসমর্পণের পর যখন সাম্রাজ্য বিলুপ্ত হয়, তখন ১৯৪৫ সালে জাপান রাজ্য এর স্থলাভিষিক্ত হয়। উত্তরসূরি রাষ্ট্রটি একটি সংসদীয় গণতন্ত্র এবং এর শাসনতন্ত্র সাম্রাজ্যবাদী সার্বভৌমত্ব থেকে জনসার্বভৌমিত্বে পরিবর্তিত হয়। তবে মার্কিন যুক্তরাষ্ট্রের দখলদার বাহিনী সম্রাট হিরোহিতোকে সিংহাসন আসীন রাখে এবং "কিমিগায়ো" কার্যত জাতীয় জাতীয় সংগীত হিসাবেই রয়ে যায়। ১৯৯৯ সালে জাতীয় পতাকা ও সংগীতের উপর আইন পাসের মাধ্যমে এটিকে রাষ্ট্রীয় জাতীয় ও রাজকীয় সংগীত হিসাবে স্বীকৃতি দেওয়া হয়।
পৈশাচ বিবাহ
পৈশাচ বিবাহ মনু স্মৃতির চতুর্থ অধ্যায়ে (শ্লোক 3.34) বর্ণিত আট প্রকার বিবাহের মধ্যে অন্যতম।
Suptāṃ mattāṃ pramattāṃ vā raho yatropagacchati |
Sa pāpiṣṭho vivāhānāṃ paiśācaścāṣṭamo'dhamaḥ ||
সংস্কৃত:
সুপ্তাং মত্তাং প্রমত্তাং বা রহো যত্রোপগচ্ছতি।
স পাপিষ্ঠো বিবাহানাং পৈশাচশ্চাষ্টমোঽধমঃ॥
যখন কোন পুরুষ কোন নারীকে অপহরণ করে এবং ঘুমের সময় তার সাথে যৌন মিলন করে, অথবা মাতাল বা মাতাল বা অচেতন বা মানসিক প্রতিবন্ধী হলে তাকে বলা হয় পৈশাচ বিয়ে। হিন্দুধর্মের মনুস্মৃতিতে সংজ্ঞায়িত আট প্রকারের বিবাহ যেমন (১) ব্রহ্ম, (২) দৈব, (৩) অর্শ, (৪) প্রাজাপত্য, (৫) অসুর, (৬) গন্ধর্ব, (৭) রাক্ষস, and (৮) পৈশাচ এর মধ্যে এই বিবাহের কথা বিশেষভাবে উল্লেখ্য।
হিন্দু ধর্মের হিন্দু সমাজশৃঙ্খলার চারটি বর্ণ যেমন ব্রাহ্মণ, ক্ষত্রিয়, বৈশ্য এবং শূদ্র সকলের জন্য এই ধরনের বিবাহ কে নিন্দিত ও নিষিদ্ধ করা হয়েছে। এই ধরনের বিয়ে থেকে জন্ম নেওয়া শিশুরা সঠিক উত্তরাধিকারী হয় না কারণ এই বিয়ে নিজেই অবৈধ বলে বিবেচিত হয়।
সজিব হোসেন
সজিব হোসেন (জন্মঃ ১ জানুয়ারী ১৯৯৯) একজন বাংলাদেশী ক্রিকেটার। তিনি প্রথম শ্রেণীর ক্রিকেট খেলেন। ২০১৮-১৯ ঢাকা প্রিমিয়ার ডিভিশন টি -২০ ক্রিকেট লীগে উত্তরা স্পোর্টিং ক্লাবের হয়ে ৮ মার্চ ২০১৯ তারিখে তার টি-টোয়েন্টি ক্রিকেটে অভিষেক হয়।
পাহাড়েশ্বর শ্মশানকালী মন্দির, দুবরাজপুর
পাহাড়েশ্বর শ্মশানকালীমন্দির পশ্চিমবঙ্গের বীরভূম জেলার দুবরাজপুর শহরের নিকট মামা ভাগ্নে পাহাড় এ অবস্থিত একটি প্রাচীন শিব কালী মন্দির।
বিবরণ
কথিত আছে, ষোড়শ শতাব্দীতে এই কালীমন্দির প্রতিষ্ঠিত হয়। বীরভূমের রাজা রামজীবন চৌধুরী এই মন্দির তৈরি করেন। মাটির তৈরি মূর্তিটি প্রায় বারো ফুট উচ্চ। বিগ্রহ বিবসনা এবং পদতলে শায়িত শিব মূর্তি। প্রথানুসারে দুর্গাত্রয়োদশীতে মূর্তি গড়ার কাজ শুরু হয়, কালীপূজার দিন থেকে শুরু করে সারা বছর পূজা হয় এবং দুর্গাএকাদশীতে মূর্তি বিসর্জন করা হয়। প্রবাদ আছে, স্থানীয় হরিজনেরা দেবীবিগ্রহকে গালাগালি না করলে দেবীমূর্তিকে বিসর্জন দেওয়া হয় না।
সাদরি
সাদরি (Sadri) ভারতের রাজস্থান রাজ্যের পালি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০২ মিটার (১৬৪৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সাদরি শহরের জনসংখ্যা হল ২৪,৪০৩ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৪৫%। পুরুষদের মধ্যে সাক্ষরতার হার ৫৮% এবং নারীদের মধ্যে এই হার ৩২%। সারা ভারতের সাক্ষরতার হার ৫৯.৫%, তার চাইতে সাদরি এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
জেমি হাউ
জেমি মাইকেল হাউ (Jamie How; জন্ম: ১৯ মে, ১৯৮১) তারানাকির নিউ প্লাইমাউথ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কাল থেকে ২০১০-এর সূচনালগ্ন পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জেমি হাউ।
প্রথম-শ্রেণীর ক্রিকেট
পালমারস্টোন নর্থ বয়েজ হাই স্কুলে অধ্যয়ন করেছেন তিনি। ২০০০-০১ মৌসুম থেকে ২০১৪ সাল পর্যন্ত জেমি হাউয়ের প্রথম-শ্রেণীর খেলোয়াড়ী জীবন চলমান ছিল। নিউজিল্যান্ডীয় ঘরোয়া ক্রিকেটে সেন্ট্রাল ডিস্ট্রিক্টসের পক্ষে খেলেন ও অধিনায়কের দায়িত্বে ছিলেন। নিয়মিতভাবে রান সংগ্রহে কৃতিত্বের পরিচয় দিয়েছেন। ডানহাতে ব্যাটিং উদ্বোধনে নামতেন তিনি। এছাড়াও মাঝে-মধ্যে অফ স্পিন বোলিং করতেন।
২০০২-০৩ মৌসুম থেকে পরবর্তী তিন মৌসুম সেন্ট্রাল ডিস্ট্রিক্টসের পক্ষে ৭০৪, ৬৮২ ও ৫৯২ রান সংগ্রহ করেছিলেন। নিজেকে বেশ ভালোমানের সংগঠিত উদ্বোধনী ব্যাটসম্যান হিসেবে পরিচিত করে তুলতে সচেষ্ট ছিলেন। দর্শনীয় ব্যাটিংয়ের তুলনায় রান সংগ্রহের দিকেই অধিক মনোনিবেশ ঘটিয়েছেন। বড় ধরনের রান সংগ্রহের দিকেই দৃষ্টি নিবদ্ধ রাখতেন। প্রথম-শ্রেণীর ক্রিকেট খেলতে নেমে ছন্দ খুঁজে পান। মার্চ, ২০০৩ সালে নর্দার্ন ডিস্ট্রিক্টস ও ক্যান্টারবারির বিপক্ষে উপর্যুপরী অপরাজিত ১৬৩ ও ১৫৮ রানের ইনিংস খেলেন। পরের মৌসুমের শুরুতেই ওতাগোর বিপক্ষে ১৬৯ রান সংগ্রহ করেন।
স্বর্ণালী মুহূর্ত
২০০৯-১০ মৌসুমে নিউজিল্যান্ডের ঘরোয়া টুয়েন্টি২০ প্রতিযোগিতা এইচআরভি কাপে সেন্ট্রাল ডিস্ট্রিক্টসের শিরোপা বিজয়ে নেতৃত্ব দিয়েছিলেন। ২০১৩ সালে লিস্ট এ খেলায় নর্দার্ন ডিস্ট্রিক্টসের বিপক্ষে ১৩৮ বলে ২২২ রান তুলেন। এরফলে, লিস্ট এ ক্রিকেটের ইতিহাসে যৌথভাবে দ্বিতীয় সর্বোচ্চ রান সংগ্রাহকের মর্যাদাপ্রাপ্ত হন।
২০১২ সালে টি২০ ক্রিকেটে পিটার ইনগ্রামের সাথে উদ্বোধনী জুটিতে রেকর্ড গড়েন। ১৮ জানুয়ারি, ২০১২ তারিখে নিউ প্লাইমাউথে সেন্ট্রাল ডিস্ট্রিক্টস বনাম ওয়েলিংটনের মধ্যকার খেলায় তারা ২০১ রান সংগ্রহ করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে উনিশ টেস্ট, একচল্লিশটি একদিনের আন্তর্জাতিক ও পাঁচটিমাত্র টি২০আইয়ে অংশগ্রহণ করেছেন জেমি হাউ। ৯ মার্চ, ২০০৬ তারিখে অকল্যান্ডে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৬ মার্চ, ২০০৯ তারিখে নেপিয়ারে সফরকারী ভারত দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে ধারাবাহিকভাবে সুন্দর খেলা প্রদর্শনের স্বীকৃতিস্বরূপে দল নির্বাচকমণ্ডলীর দৃষ্টি আকর্ষণে সক্ষমতা দেখান। টেস্ট ক্রিকেটে অংশগ্রহণের পূর্বেই নববর্ষের প্রাক্কালে ৩১ ডিসেম্বর, ২০০৫ তারিখে কুইন্সটাউনে সফরকারী শ্রীলঙ্কা দলের বিপক্ষে সিরিজের প্রথম একদিনের আন্তর্জাতিকে অভিষেক ঘটে তার। দ্রুতলয়ে ৫৮ রানের ইনিংস খেলেন। এ পর্যায়ে আটটি চার ও একটি ছক্কা হাঁকিয়েছিলেন তিনি। খুব সহজে জয় পায় তার দর।
টেস্ট অভিষেক
ওয়েস্ট ইন্ডিজের বিপক্ষে তাকে টেস্ট খেলার জন্যে মনোনীত করা হয়। ৯ মার্চ, ২০০৬ তারিখে অকল্যান্ডে অনুষ্ঠিত সিরিজের প্রথম টেস্টে তার অভিষেক পর্ব সম্পন্ন হয়। উদ্বোধনী ব্যাটসম্যান হিসেবে খেলেন তিনি। শুরুরদিকের খেলাগুলোয় তাকে বেশ হিমশিম খেতে দেখা যায়। প্রথম দশ ইনিংসের কোনটিতেই অর্ধ-শতরানের সন্ধান পাননি। ফলশ্রুতিতে, ২০০৬ সাল শেষে তাকে দলের বাইরে রাখা হয়। মার্চ, ২০০৮ সালে টেস্ট দলে ফিরে আসেন। ৯ মার্চ, ২০০৮ তারিখে হ্যামিল্টনে সফরকারী ইংল্যান্ড দলের বিপক্ষে সিরিজের প্রথম টেস্টে অংশ নেন তিনি। সেডন পার্কে অনুষ্ঠিত ঐ টেস্টে ৯২ রানের মনোমুগ্ধকর ইনিংস খেলেন। এটিই তার প্রথম টেস্ট অর্ধ-শতরান ছিল। কয়েক মাস পর লর্ডস টেস্টের দ্বিতীয় ইনিংসে ৬৮ রান করেন। এরফলে, ঐ টেস্টে নিউজিল্যান্ড দলের ড্র হওয়ার ভিত্তি গড়েন।
ওয়েস্ট ইন্ডিজের বিপক্ষে প্রথম খেলায় ৬৬ রান তুলেন। নাথান অ্যাশলের সাথে ১৩৬ রানের জুটি গড়েন। তবে, পরবর্তী চারটি ওডিআইয়ে সর্বসাকুল্যে মাত্র ১৭ রান যুক্ত করেন। ওয়েস্ট ইন্ডিজের বিপক্ষে তিন টেস্টের সবকটিতেই তার অংশগ্রহণ ছিল।
দক্ষিণ আফ্রিকা গমন
মে, ২০০৬ সালে আঘাতগ্রস্ত পিটার ফুলটনের পরিবর্তে তাকে দক্ষিণ আফ্রিকার বিপক্ষে এক টেস্টে স্থলাভিষিক্ত করা হয়। জোহেন্সবার্গের ঐ টেস্টে দূরন্ত ছন্দে থাকা ডেল স্টেইনের বলে উভয় ইনিংসে খুব সহজেই বিদেয় নিতে বাধ্য হন। ২০০৭-০৮ মৌসুমেও তাকে জাতীয় পর্যায়ে চুক্তিতে রাখা হয়। দক্ষিণ আফ্রিকা সফরে একদিনের খেলায় ৯০ ও ৭৬ রান তুলেন। এরপর, বাংলাদেশের বিপক্ষে ৮৮ ও ৭৪ রানের উপর্যুপরী ইনিংস খেলেন।
পরবর্তীতে নেপিয়ারে ইংল্যান্ডের বিপক্ষে দর্শনীয় শতরান করেন ও আন্তর্জাতিক অঙ্গনে নিজেকে ফিরিয়ে আনেন। ২০ ফেব্রুয়ারি, ২০০৮ তারিখে নেপিয়ারে সফরকারী ইংল্যান্ড দলের ৩৪০ রানের জয়ের লক্ষ্যে নেমে তিনি তার প্রথম ওডিআই শতরানের সন্ধান পান। ১১৬ বল মোকাবেলান্তে ১৩৯ রানের দূর্দান্ত ইনিংস উপহার দেন। সিরিজের চতুর্থ ওডিআইটিতে নিউজিল্যান্ডের ইনিংসের এক বল বাকী থাকতে রান আউটের শিকার হন। ঐ খেলাটি টাইয়ে পরিণত হয়েছিল।  তাসত্ত্বেও, টেস্ট অঙ্গনে তার খেলায় ধারাবাহিকতার ছাঁপ খুঁজে পাওয়া যায়নি। আইপিএলে ড্যানিয়েল ভেট্টোরি’র অংশগ্রহণের ফলে ইংল্যান্ড সফরের শুরুতে তিনি অধিনায়কের দায়িত্বে ছিলেন।
১৭ ডিসেম্বর, ২০১৪ তারিখে নিজের অবসর গ্রহণের কথা ঘোষণা করেন তিনি।
কেভিন ওব্রায়েন (ক্রিকেটার)
কেভিন জোসেফ ওব্রায়েন (জন্ম: ৪ মার্চ, ১৯৮৪) আইরিশ ক্রিকেটার। আয়ারল্যান্ড ক্রিকেট দলের অন্যতম ক্রিকেটার কেভিন ওব্রায়েন মূলতঃ একজন অল-রাউন্ডার। মাঝারি থেকে নিম্নসারির যে-কোন অবস্থানে থেকে ডানহাতে আক্রমণাত্মক ব্যাটিং করে থাকেন। এছাড়াও তিনি কার্যকরী ডানহাতি মিডিয়াম-ফাস্ট বোলার। ঘরোয়া ক্রিকেটে রেলওয়ে ইউনিয়ন ক্রিকেট ক্লাবে খেলছেন। এছাড়াও ইংরেজ কাউন্টি ক্রিকেটে অনেকগুলো ক্লাবে খেলেছেন। ২০০৯ সালে নটিংহ্যামশায়ার দলে খেলেছিলেন।
খেলোয়াড়ী জীবন
২০০৬ সালে আয়ারল্যান্ডের উদ্বোধনী একদিনের আন্তর্জাতিকের মাধ্যমে তার ওডিআই অভিষেক ঘটে। বেলফাস্টে ইংল্যান্ডের বিরুদ্ধে অনুষ্ঠিত ঐ খেলায় তিনি ১০ ওভারে ৪৭ রান দিয়ে অ্যান্ড্রু স্ট্রসের উইকেটটি পান নিজের প্রথম বলেই। ৮ নম্বরে ব্যাটিংয়ে নেমে তিনি ৪৮ বলে ৩৫ করেন। খেলায় আয়ারল্যান্ড দল ৩৮ রানে পরাজিত হয়। ২০১০ সালে ক্রিকেট আয়ারল্যান্ডের সাথে পূর্ণাঙ্গভাবে খেলার জন্য চুক্তিবদ্ধ ছয় খেলোয়াড়ের তিনিও অন্যতম।
২ মার্চ, ২০১১ তারিখে বিশ্বকাপ ক্রিকেটে ইংল্যান্ডের বিপক্ষে দ্রুততম সেঞ্চুরি করার গৌরব অর্জন করেন।
জানুয়ারি, ২০১২ থেকে ট্রেন্ট জনস্টনের কাছ থেকে আয়ারল্যান্ড ক্রিকেট দলের সহঃ অধিনায়কত্বের দায়িত্ব পালন করছেন তিনি। এর অল্প কিছুদিন পর ক্রিকেট আয়ারল্যান্ড চুক্তিবদ্ধ খেলোয়াড়ের সংখ্যা ১৫ থেকে ২৩-এ বৃদ্ধি করে। এ-শ্রেণীভূক্ত চুক্তিবদ্ধ চারজন খেলোয়াড়দের একজন মনোনীত হন ওব্রায়েন। ২০১৩ সালে আইসিসি’র সহযোগী ও অনুমোদনলাভকারী বর্ষসেরা ক্রিকেটারের পুরস্কার পান।
পাকিস্তানের বিপক্ষে নিজের এবং দলের অভিষেক টেস্টের চতুর্থ দিনে দেশের হয়ে প্রথম শতক করার কৃতিত্ব অর্জন করেন।
ক্রিকেট বিশ্বকাপ
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য কেভিন-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি উইলসনের সাথে (৮০) জুটি গড়ে দলকে ২ উইকেটের ব্যবধানে জয়লাভে সহায়তা করেন।
মাইকোলা খভিলভি
মাইকোলা খভিলোভি (১৩ ডিসেম্বর ১৮৯৩ - ১৩ মে ১৯৩৩) ছিলেন ইউক্রেনীয় সাংস্কৃতিক পুনর্জাগরণের অন্তর্গত একজন ইউক্রেনীয় লেখক। তিনি ১৯১৬ সালে স্নাতক হন এবং ১৯১৯ সালে ইউক্রেনের কমিউনিস্ট পার্টিতে যোগ দেন। ১৯২১ সালে তিনি খারকিভে চলে যান। ডিসেম্বর ১৯২৭ এবং মার্চ ১৯২৮ এর মধ্যে তিনি বার্লিন এবং ভিয়েনায় এবং কিছু সূত্র অনুসারে প্যারিসেও থাকতেন। ১৯২৮ সালে তিনি খারকিভ-এ "Literaturnyj Jarmarok" একটি পত্রিকা চালু করেন। ১৯৩৩ সালে তিনি খারকিভে আত্মহত্যা করেছিলেন।
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার বাটারফ্লাই
২০০৮ অলিম্পিক গেমসে প্রথমবার অন্তর্ভুক্ত হওয়া পুরুষদের ১০০মিটার বাটারফ্লাই বিভাগের প্রতিযোগিতা আগস্টের ১৪ থেকে ১৬ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে বাটারফ্লাই স্ট্রোকে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।
সার্বিয়ান-আমেরিকান মিলোরাড ক্যাভিচের পিছন থেকে এসে আমেরিকান মাইকেল ফেপলস সেকেন্ডের এক শতাংশ সময়ের ব্যবধানে জয়ী হন। অন্যদিকে বিশ্ব রেকর্ডধারী আমেরিকান ইয়ান ক্রুকারকে হারিয়ে অস্ট্রেলীয় অ্যান্ড্রু লটারস্টেইন জেতেন ব্রোঞ্জ মেডেল - ব্যবধান সেই সেকেন্ডের এক শতাংশ। টুর্নামেন্ট শুরুর আগে ক্যাভিচ মন্তব্য করেন প্রতিদ্বন্দ্বিতামূলক খেলা হিসাবে সাঁতারের বৃহত্তম স্বার্থে ফেলপসকে পরাজিত করা উচিত। ফেলপসের এই জয় সেই হিসাবে বিশেষ তাৎপর্য্যপূর্ণ। তবে সেকেন্ডের ভগ্নাংশে ফেলপসের জয়ের ফলে সার্বিয়ান দল প্রতিবাদ জানায়, কিন্তু আন্তর্জাতিক সাঁতার ফেডারেশন (FINA) খেলার ভিডিও পুনর্বিবেচনা করে ঘোষণা করে ফেলপসই আগে দেওয়াল স্পর্শ করে বিজয়ী হয়েছেন।
এই টুর্নামেন্টে এটি ছিল ফেলপসের সপ্তম স্বর্ণপদক। এর ফলে তিনি মার্ক স্পিৎজের একটি অলিম্পিকে সর্বাধিক স্বর্ণপদক জয়ের রেকর্ডকে স্পর্শ করেন। অন্যান্য আরও রেকর্ড ভাঙে, যেমন অলিম্পিক রেকর্ড, পাঁচটি মহাদেশীয় রেকর্ড এবং বেশ কিছু জাতীয় রেকর্ড।
যোগ্যতাপর্ব
২০০৮ গেমসে ১০০মিটার বাটারফ্লাই বিভাগে যোগ্যতা অর্জনের মাপকাঠি ছিল ৫২.৮৬সেকেন্ড(A মান) এবং ৫৪.৭০সেকেন্ড (B মান) । যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। এই সময় করার জন্য একজন প্রতিযোগীকে ১৭ই মার্চ ২০০৭ থেকে ১৫ই জুলাই ২০০৮-এর মধ্যে অনুষ্ঠিত জাতীয় অলিম্পিক ট্রায়ালে বা মহাদেশীয় চ্যাম্পিয়নশিপে বা কোনো আন্তর্জাতীক প্রতিযোগিতায় অংশ নিতে হয়। নিম্নলিখিত NOC গুলি দু'জন সাঁতারু পাঠাতে পেরেছিল: যদি কোনো NOC-এর সাঁতারুরা B মানেরও না হয়, তা সত্ত্বেও সেই NOC একজন প্রতিযোগী পাঠাতে পারে, কিন্তু সেক্ষেত্রে সেই প্রতিযোগীকে ২০০৭ বিশ্ব অ্যাকুয়াটিক চ্যাম্পিয়নশিপে অংশ নিতে হবে এবং FINA অনুমোদিত হতে হবে। তবে এইভাবে কোনো প্রতিযোগী পাঠাতে গেলে দেখতে হবে এই NOC আর কোনো পুরুষ সাঁতারু অন্য কোনো বিভাগে পাঠায়নি এবং মহিলা সাঁতারু পাঠিয়ে থাকলে তা যেন ২জনের কম হয়।
প্রাকদর্শন
thumb|left|[[বেইজিং ন্যাশনাল অ্যাকুয়াটিক সেন্টার]] সাঁতারুদের গতিবর্ধক প্রযুক্তি সংবলিত বেইজিং ন্যাশনাল অ্যাকুয়াটিক সেন্টার (আদরের নাম জল ঘনক বা ওয়াটার কিউব), এবং নবপ্রবর্তিত LZR রেসার সাঁতার পোশাক, যা প্রত্যয়িত যে সাঁতারুর সময় ১.৯ থেকে ২.২% কমাতে সক্ষম, যুগ্মভাবে বিশেষজ্ঞদের মতে সমস্ত সাঁতারের বিভাগে অনেক বিশ্বরেকর্ডের সৃষ্টি করবে।
২০০৮ গ্রীষ্মকালীন অলিম্পিকের সাঁতারের যে সকল বিভাগে মাইকেল ফেলপস অংশগ্রহণ করেন, সবেতেই তিনি জয়ের প্রধান দাবীদার ছিলেন। ১০০মিটার বাটারফ্লাইতেও তার কোনো ব্যত্যয় হয়নি। অ্যাথেন্সে অনুষ্ঠিত আগের অলিম্পিকের একই বিভাগে সোনা জিতে ফেলপস এই বিভাগে তাঁর দক্ষতার পরিচয় দেন। এছাড়াও তিনি মেলবোর্নে অনুষ্ঠিত ২০০৭ বিশ্ব চ্যাম্পিয়নশিপে এই বিভাগে বিশ্ব চ্যাম্পিয়নের খেতাব জয় করেন এবং যুক্তরাষ্ট্রের অলিম্পিক ট্রায়ালে বিজয়ী হন। ফলে, ১০০মিটার বাটারফ্লাই আরও আটটি বিভাগের অন্যতম ছিল যেখানে ফেলপস স্বর্ণপদকের দাবিদার ছিলেন। thumb|right|ফেব্রুয়ারি ২০০৮-এ [[মাইকেল ফেলপস, স্বর্ণপদকের অন্যতম দাবিদার।]] প্রতিযোগিতার প্রারম্ভে মনে করা হচ্ছিল ফেলপসের স্বদেশীয় ইয়ান ক্রকার তাঁকে শক্ত প্রতিদ্বন্দ্বিতায় ফেলবেন। কারণ, ক্রকার ফেলপসের ১০০মিটার বাটারফ্লাইয়ের বিশ্বরেকর্ড ২০০৩ সালেই ভাঙেন। পরে, সেই রেকর্ড আরও দুবার গড়েন: একবার ২০০৪ সালে যুক্তরাষ্ট্রের অলিম্পিক ট্রায়ালে ও মন্ট্রিয়লে অনুষ্ঠিত ২০০৫ বিশ্ব অ্যাকুয়াটিক চ্যাম্পিয়নশিপে। অলিম্পিকের প্রাক্কালে, ক্রকার ও ফেলপস মিলে মোট ১৭টি দ্রুততম সময়ের অধিকারী ছিলেন। ২০০৪ সালে, ক্রকার পুরুষদের ১০০মিটার বাটারফ্লাই বিভাগে ফেভারিট ছিলেন, কিন্তু ফেলপসের কাছে সেকেন্ডের ৪ শতাংশ সময়ের ব্যবধানে পরাজিত হন। এই জয় ফেলপসকে ৪ × ১০০মিটার মেডলি রিলের ফাইনাল অংশগ্রহণের অধিকার দেওয়া সত্ত্বেও তিনি তা ক্রকারকে ছেড়ে দেন এবং নিজে সেমিফাইনালে অংশ নেন। বিশ্বরেকর্ডধারী হলেও, ১০০মিটার বাটারফ্লাই বিভাগে শেষ চার বারের সাক্ষাতে ক্রকার প্রতিবারই ফেলপসের কাছে হেরেছেন। এমনকি ২০০৮ সালে যুক্তরাষ্ট্রের অলিম্পিক ট্রায়ালেও তিনি পরাজিত হন। কারুর কারুর মতে ক্রকারের শারীরিক সক্ষমতা বিশ্বরেকর্ড গড়ার সময়ের তুলনায় কম ছিল। কানাডিয়ান ব্রডকাস্টিং কোম্পানীর (CBC) বায়রন ম্যাকডোনাল্ড বলেন, "বেজিংয়ে যদি তিনি (ক্রকার) হারাতে চান, তাহলে ক্রকারকে নিজের ৫০.৪০ সেকেন্ডের বিশ্বরেকর্ডের কাছাকাছি সময় করতে হবে। এবছর এখনো পর্যন্ত তিনি তা করতে পারেননি"।
ফেলপসের আর একজন প্রতিদ্বন্দ্বী ছিলেন সার্বিয়ার মিলোরাড ক্যাভিচ। ২০০৪ সালে অ্যাথেন্সে, ক্যাভিচ ১০০মিটার বাটারফ্লাই বিভাগের সেমিফাইনালে প্রথমে এগিয়ে ছিলেন, কিন্তু অন্তিম বাঁকের ঠিক পরেই তাঁর ঘাড়ের কাছে সাঁতারের পোষাকটি ফেটে যায় ও জল ঢুকতে শুরু করে, ফলে ক্যাভিচ প্রতিযোগিতা ৫৩.১২ সেকেন্ড সময়ে সর্বশেষ প্রতিযোগী হিসাবে শেষ করেন। ২০০৮ ইউরোপীয় অ্যাকুয়াটিক চ্যাম্পিয়নশিপে, ক্যাভিচ পুরুষদের ৫০মিটার বাটারফ্লাই বিভাগে সোনা জেতেন এবং দ্বিগুণ দূরত্বের বিভাগেও ফেভারিট ছিলেন, কিন্তু বিজয় মঞ্চে "কসোভোই সার্বিয়া" লেখা টি-শার্ট পরার জন্য নিলম্বিত হন। আমেরিকান সাঁতারু গ্যারি হল জুনিয়র দি নিউ ইয়র্ক টাইমসকে দেওয়া এক সাক্ষাৎকারে বলেন যদিও "মাইক (ফেলপস) বলছে যে সে শেষ বারের জন্য অলিম্পিকে ১০০(মিটার) ফ্লাই (বাটারফ্লাই বিভাগ) জিতবে", তাঁর মতে ক্যাভিচ জিতবে।
অন্যান্য সম্ভাব্য পদকবিজয়ীদের মধ্যে ছিলেন ২০০৪ অলিম্পিকের ব্রোঞ্জ পদকজয়ী ইউক্রেনের আন্দ্রেই সার্ডিনভ, এবং ২০০৭ বিশ্ব চ্যাম্পিয়নশিপে ব্রোঞ্জ পদকজয়ী ভেনেজুয়েলান অ্যালবার্ট সুব্রিয়েটস, যিনি সব হিসাব উল্টে দিতে পারেন যদি বেজিংয়ে তাঁর ৫১.৮২ সময়ের সমান বা তার থেকে ভাল সময় করেন।
হিট
হিট শুরু হয় ১৪ই আগস্ট স্থানীয় সময় সন্ধ্যা ৭:৫৭ (CST or UTC+8). মোট নয়টি প্রাথমিক পর্যায়ের হিট হলেও, পরের পর্বের ষোলজন প্রতিযোগী শেষ পাঁচটি হিট থেকেই আসেন। মাত্র তিনজন সাঁতারু প্রথম হিটে অংশ নেন। লাটভিয়ার আন্দ্রেজ ডুডা ৫৫.২০সেকেন্ড সময়ে জেতেন। হিট ২, ৩ ও ৪ যথাক্রমে জেতেন কেম্যান আইল্যান্ডের শন ফ্রেজার, লিথুয়ানিয়ার রিম্ভিডাস সালসিয়াস, এবং জ্যাকব শিওয়েট অ্যান্ডজায়ের (ডেনমার্ক)। সালসিয়াস, জেরেমি নোউলস (বাহামাস), আলোন ম্যান্ডেল (ইজরায়েল), অ্যান্ডজায়ের, মিকাল রুবায়েক (চেক প্রজাতন্ত্র), সোটিরিওস পাস্ট্রাস (গ্রীস), এবং লোন স্টেফান ঘের্ঘেল (রোমানিয়া), এরা সবাই নিজের নিজের দেশের নতুন জাতীয় রেকর্ড গড়েন। সাউথ আফ্রিকান লিন্ডন ফার্নস প্রথম সাঁতারু হিসাবে সেমিফাইনালের যোগ্যতা অর্জন করেন। তিনি হিট নং ৫-এর বিজয়ী হন ৫২.০৪সেকেন্ড সময়ে। অন্যদিকে একই হিটে জাতীয় রেকর্ড করেন মারিও টোডোরোভিচ (ক্রোয়েশিয়া), সিমাও মোর্গাদো (পর্তুগাল), এবং ডগলাস লেনক্স-সিলভা (পুয়ের্তো রিকো)। সের্জি ব্রুয়াস (ইউক্রেন) এবং শি ফেং (চীন), ষষ্ঠ হিটে যথাক্রমে ৫১.৮২ এবং ৫১.৮৭ সেকেন্ড সময়ে প্রথম ও দ্বিতীয় হন এবং সেমিফাইনালে পৌঁছোন। সপ্তম হিটে আটজনের মধ্যে পাঁচজন প্রতিযোগীই সেমিফাইনালের যোগ্যতা অর্জন করেন। এঁরা হলেন, কেনিয়ার জ্যাসন ডানফোর্ড, অস্ট্রেলিয়ার অ্যান্ড্রু লটারস্টেইন, জাপানের তাকুরো ফুজি, ফ্রান্সের ফ্রেডেরিক বস্কেট, এবং পাপুয়া নিউ গিনির রায়ান পিনি। অ্যাথেন্সে ১০০মিটার বাটারফ্লাই ফাইনালে করা ফেলপসের ৫১.২৫সেকেন্ডের অলিম্পিক রেকর্ড, ডানফোর্ড ভাঙেন ৫১.১৪ সেকেন্ড সময়ে; তাঁর এই সময়, নতুন আফ্রিকান এবং কেনিয়ান রেকর্ডও গড়ে। অন্যদিকে, অ্যান্ড্রু লটারস্টেইনের ৫১.৩৭ সেকেন্ড সময় ছিল ওশেনীয় এবং অস্ট্রেলীয় সেরা। আবার, তাকুরা ফুজি নতুন জাপানি ও এশীয় রেকর্ড গড়েন ৫১.৫০ সেকেন্ড সময়ে। অ্যালবার্ট সুব্রিয়েট আল্টিস (ভেনেজুয়েলা), কর্নি সোয়ানপোয়েল (নিউজিল্যান্ড), এবং ইয়ান ক্রকার (যুক্তরাষ্ট্র) অষ্টম হিটে সেমিফাইনালের যোগ্যতা অর্জন করেন। এই হিটেRecords broken in the this heat included the দক্ষিণ আমেরিকান এবং ভেনেজুয়েলান রেকর্ড গড়েন আল্টিস, এবং নিউজিল্যান্ড রেকর্ড গড়েন সোয়ানপোয়েল। নবম হিট ছিল দ্রুততম, যেখানে মিলোরাড ক্যাভিচ (সার্বিয়া), মাইকেল ফেলপস (যুক্তরাষ্ট্র), আন্দ্রেই সার্ডিনভ (ইউক্রেন), পিটার ম্যানকোচ (স্লোভেনিয়া), এবং কায়ো ডি আলমেইডা (ব্রাজিল) সেমিফাইনালে ওঠেন। ক্যাভিচ এই হিটের বিজেতা হিসাবে ৫০.৭৬ সেকেন্ড সময় করে দুটো হিট আগে করা ডানফোর্ডের অলিম্পিক রেকর্ড ভাঙেন, আর সেই সঙ্গে নতুন ইউরোপীয় এবং সার্বীয় রেকর্ড গড়েন। অন্যদিকে জাতীয় রেকর্ড গড়েন সার্ডিনভ ও ম্যানকোচ।
সেমিফাইনাল
সেমিফাইনাল অনুষ্ঠিত হয় ১৫ই আগস্ট ১১:২৬ CST সময়ে। প্রথম সেমিফাইনাল ৫০.৯৭ সেকেন্ড সময়ে জেতেন মাইকেল ফেলপস। এছাড়া অ্যান্ড্রু লটারস্টেইন (৫১.২৭সেকেন্ড), জ্যাসন ড্যানফোর্ড (৫১.৩৩সেকেন্ড), এবং রায়ান পিনি (৫১.৬২ সেকেন্ড) এই সেমিফাইনাল থেকে ফাইনালের যোগ্যতা অর্জন করেন। আশ্চর্যজনকভাবে, ২০০৭ বিশ্ব চ্যাম্পিয়নশিপে ব্রোঞ্জ পদকজয়ী অ্যালবার্ট সুব্রিয়েট আল্টিস, ষষ্ঠ স্থানে শেষ করে ফাইনালের যোগ্যতা অর্জনে ব্যর্থ হন। এছাড়া আয়োজক দেশের শি ফেং, সের্জি ব্রুয়াস, এবংকায়ো ডি আলমেইডা ফাইনালের যোগ্যতা অর্জনে ব্যর্থ হন। দ্বিতীয় সেমিফাইনালে ৫০.৯২সেকেন্ড সময়ে আবারো বিজয়ী হন মিলোরাড ক্যাভিচ। বাকি তিনজন ফাইনালের যোগ্যতাঅর্জনকারী হলেন, যথাক্রমে, ইয়ান ক্রকার (৫১.২৭সেকেন্ড), আন্দ্রেই সার্ডিনভ (৫১.৪১সেকেন্ড), এবং তাকুরো ফুজি (৫১.৫৯সেকেন্ড)। সেমিফাইনালে লটারস্টেইন নতুন ওশেনীয় এবং অস্ট্রেলীয় রেকর্ড গড়েন, এবং শি চীনা জাতীয় রেকর্ড গড়েন।
ফাইনাল
thumb|left|ফাইনালের দিন সকালে [[বেজিং ন্যাশনাল অ্যাকুয়াটিক সেন্টার|বেজিং ন্যাশনাল অ্যাকুয়াটিক সেন্টারে দর্শকদের ভীড়।]] ১৬ই আগস্ট সকাল ১০:১০ CST-তে ফাইনাল শুরু হয়। ফাইনালের আগে মিলোরাড ক্যাভিচ একটি সাক্ষাৎকারে মন্তব্য করেন, ক্রীড়া হিসাবে সাঁতারের লাভ হবে যদি তিনি ফেলপসকে হারান। ফেলপসের কোচ বব বোম্যান এই উদ্ধৃতি ব্যভার করেন তাঁর ছাত্রকে উদ্বুদ্ধ করতে। পরে একটি সাক্ষাৎকারে ফেলপস বলেন, তিনি সবসময় বিরূদ্ধ মন্তব্যকে স্বাগত জানান। কারণ ক্যাভিচের মত সমালোচকদের মন্তব্য তাঁকে জেতার জন্য আরও উদ্বুদ্ধ করে। প্রতিযোগিতা শুরু হবার সাথে সাথেই ক্যাভিচ এগিয়ে যান; আর ফেলপস কিছুটা ধীরে শুরু করেন। বাঁক ঘোরার সময় ক্যাভিচ প্রথমে ছিলেন, আর তাঁর পিছনে ছিলেন ইয়ান ক্রকার। ফেলপস সপ্তম স্থানে ছিলেন, ক্যাভিচের থেকে মাত্র ০.৬২সেকেন্ড পিছনে। প্রতিযোগিতার শেষাশেষি, ক্যাভিচ দেওয়াল ছোঁয়ার চেষ্টা করেন একটি স্ট্রোকে, অন্যদিকে ফেলপস ভুল আন্দাজ করে অর্ধ-স্ট্রোক বেশি করেন। দুজনেই প্রায় একই সময় দেওয়াল স্পর্শ করেন। শেষ পর্যন্ত জানা যায়, ফেলপস ক্যাভিচের থেকে সেকেন্ডের এক শতাংশ সময় আগে ৫০.৫৮সেকেন্ডে প্রতিযোগিতা জিতেছেন। ফেলপস স্বীকার করেন, যে প্রথমে তিনি ভেবেছিলেন অতিরিক্ত স্ট্রোকটির জন্যই তিনি স্বর্ণপদক খোয়ালেন, পরে স্কোরবোর্ডের দিকে দেখে তিনি আস্বস্ত হন। অন্যদিকে, অ্যান্ড্রু লটারস্টেইনও ব্রোঞ্জ মেডেল জেতেন, সেকেন্ডের শতাংশের ব্যবধানে ক্রকারকে হারিয়ে।
ফাইনালে অনেকগুলি রেকর্ড ভাঙে। ২০০৮ গ্রীষ্মকালীন অলিম্পিকের আঙিনায় প্রথমবার কোনো ফাইনালে ফেলপস বিশ্বরেকর্ড ভাঙেননি। স্বদেশীয় ক্রকারের ২০০৫সালে করা ৫০.৪০সেকেন্ড সময়ের থেকে সেকেন্ডের অষ্টাদশ-শতাংশ বেশি সময়ে তিনি প্রতিযোগিতা শেষ করেন। যদিও তিনি নতুন অলিম্পিক রেকর্ড গড়েন। তিনটি নতুন মহাদেশীয় রেকর্ড তৈরী হয় ফাইনালে। ফুজি গড়েন নতুন এশীয় রেকর্ড, ক্যাভিচ গড়েন নতুন ইউরোপীয় রেকর্ড, এবং লটারস্টেইন গড়েন নতুন ওশেনীয় রেকর্ড। সবার শেষে প্রতিযোগিতা শেষ করলেও অলিম্পিক ফাইনালে প্রতিদ্বন্দ্বিতাকারী পাপুয়া নিউগিনির প্রথম সাঁতারু হিসাবে রায়ান পিনি ইতিহাস সৃষ্টি করেন; তাঁকে অভিনন্দন জানাতে প্রধানমন্ত্রী মাইকেল সোমারেফোন করেন। সবচেয়ে উল্লেখযোগ্য হল, ফেলপস এই প্রতিযোগীতায় তাঁর সপ্তম স্বর্ণপদক লাভ করে মার্ক স্পিৎজের একটি অলিম্পিকে সর্বাধিক স্বর্ণপদক জয়ের রেকর্ডকে স্পর্শ করেন। স্পিৎজের রেকর্ডের পুনরাবৃত্তি করার জন্য, স্পিডো, মাইকেল ফেলপসের স্পনসর, তাঁকে US$১০লক্ষ পুরস্কার দেয়। এই পুরস্কার ২০০৪ অলিম্পিকেও তাঁর জন্য বলবৎ ছিল। ফাইনালের পরে, ন্যাশনাল ব্রডকাস্টিং কোম্পানী (NBC) ফেলপস ও স্পিৎজের যুগ্ম সাক্ষাৎকারের ব্যবস্থা করে। সেখানে স্পিৎজ ফেলপসের ভূয়সী প্রশংসা করে বলেন, "আজ রাতে তুমি যা করেছ, তা মহাকাব্যিক" এবং যদিও একটা সময় ফেলপস ক্যাভিচের চেয়ে অর্ধসেকেন্ড পিছিয়ে ছিলেন, তা সত্ত্বেও স্পিৎজের "মুহুর্তের জন্যও মনে হয়নি যে তুমি (ফেলপস) প্রতিযোগিতা হেরে যাবে।"
প্রতিবাদ
প্রতিযোগিতা শেষ হবার সঙ্গে সঙ্গেই, সার্বিয়ান দল দাবী জানায় ক্যাভিচ আগে দেওয়াল স্পর্শ করেছেন, কিন্তু তিনি হয়ত আলতো স্পর্শ করায় টাইমিং সেন্সর সেটা রেকর্ড করেনি। ইন্টারন্যাশনাল সুইমিং ফেডারেশন (FINA) প্রতিনিধিরা স্লো মোশনে ভিডিও দেখে, ফেলপসকেই জয়ী ঘোষণা করেন। FINA রেফারি বেন একুম্বো, ঘোষণা করেন, "এটা সুস্পষ্ট ভাবে প্রমাণিত যে সার্বিয়ান সাঁতারুটি মাইকেল ফেলপসের পরই (দেওয়াল) স্পর্শ করেন।" সার্বিয়া সরকারীভাবে এই সিদ্ধান্ত মেনে নিলেও, সবাই মেনে নেয়নি যে ফেলপস সোনা জিতেছেন; ব্রানিস্লাভ জেভটিচ, সকল ক্রীড়ার জন্য সার্বিয়ার শেফ দি মিশন, উদ্ধৃতি দেন "আমার মতে, এটা ঠিক হয়নি, তবে আমাদের নিয়ম মেনে চলতে হবে। সবাই দেখেছে কি ঘটেছে।" অন্যদিকে প্রতিযোগিতার পর ক্যাভিচ একটি সাক্ষাতকারে বলেন যে তিনি "নিজের অবস্থান নিয়ে দারুণ খুশি", আবার অন্য একটি সাক্ষাৎকারে তিনি আশা ব্যক্ত করেন যে, "লোকে এই বিষয় নিয়ে বহুবছর আলোচনা করবে আর বলবে তুমিই (ক্যাভিচ) জিতেছিলে। আবার প্রতিদ্বন্দ্বিতার সুযোগ থাকলে, আমিই জিততাম"।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
সপ্তকাণ্ড রামায়ণ
সপ্তকাণ্ড রামায়ণ হল ১৪শ শতকে মাধব কন্দলী কর্তৃক অসমীয়া ভাষায় রচিত রামায়ণ। বরাহী বা কাছাড়ি রাজা মহামাণিক্যের (আনুমানিক ১৩৩০-১৩৭০) রাজসভার কবি মাধব কন্দলী রাজ-অনুগ্রহে উত্তর ভারতের মধ্যে প্রথম বাল্মীকির রামায়ণ অসমীয়ায় "সপ্তকাণ্ড রামায়ণ" নামে অনুবাদ করেন। আধুনিক ভারতীয় ভাষাতে রচনা করা এই রামায়ণ শাস্ত্রীয় তামিল ভাষাতে কাম্বরের রামায়ণের পরেই অবস্থান করে। প্রাক-শংকরী যুগে রচনা করা এই গ্রন্থ লিখিত অসমীয়া ভাষার প্রথম নিদর্শনসমূহের মধ্যে অন্যতম।
এখানে রাম, সীতা ইত্যাদি অন্যান্য চরিত্রকে অতিমানবীয়রূপে বর্ণনা করা হয়নি। পৌরাণিক চরিত্রসমূহের অতিরঞ্জিত বর্ণনা এবং নায়কত্ব আরোপ না করা এর অন্যতম বৈশিষ্ট্য। মাধব কন্দলী নিজেই উল্লেখ করেছেন যে, এই গ্রন্থ ধর্মীয় উদ্দেশ্য সাধনের জন্য রচনা করা হয়নি। বাল্মীকির রামায়ণে রামকে অতিমানবরূপে দেখানো হয়নি। পরে এতে রামের অলৌকিকতা সন্নিবিষ্ট হয়েছে।
মাধব কন্দলী 'সপ্তকাণ্ড রামায়ণ পদবন্ধে নিবন্ধিলো' বলে লিখেছেন যদিও কালক্রমে রামায়ণের দুটি কাণ্ড হারিয়ে যায়। পরে নববৈষ্ণব ধর্মের মহাপুরুষ শ্রীমন্ত শঙ্করদেব এবং শ্রীশ্রী মাধবদেব এই কাণ্ড দুটি সংস্কৃত থেকে অনুবাদ করে মূল কাব্যর সাথে সংযোগ করেন। "গুরু-চরিতের" বিষয়ে একটি কাহিনী পাওয়া যায়। কাহিনীমতে অনন্ত কন্দলী ভক্তিরসের আধারে রামায়ণের একটি নতুন অনুবাদ করে মাধব কন্দলীর রামায়ণকে লুপ্ত করতে চেয়েছিলেন। তখন মাধব কন্দলী শঙ্করদেবকে স্বপ্নে দেখা দিয়ে এর সংরক্ষণের জন্য অনুরোধ জানান। তারপরে শঙ্করদেব মাধবদেবকে আদিকাণ্ড লিখতে দিয়ে নিজে উত্তরাকাণ্ড লিখে ফেলেন। মাধব কন্দলী এই কাণ্ড দুটি আগে রচনা করেছিলেন কি না তার কোনো লিখিত প্রমাণ পাওয়া যায়নি।
সপ্তকাণ্ড রামায়ণ ইংরাজী ভাষায়ও অনূদিত হয়েছে।
কবির পরিচয়
মাধব কন্দলী ১৪শ শতকের বরাহী রাজা মহামাণিক্যের রাজসভার একজন কবি। মাধব কন্দলী উত্তর ভারতের মধ্যে প্রথম বাল্মীকির রামায়ণ অসমীয়াতে "সপ্তকাণ্ড রামায়ণ" নামে অনুবাদ করেন। মহাপুরুষ শ্রীমন্ত শঙ্করদেব মাধব কন্দলীকে "অপ্রমাদী কবি" আখ্যা দিয়েছিলেন।
মূল গ্রন্থ
কন্দলী রামায়ণে বিভিন্ন ছন্দ ব্যবহার করেছিলেন। এখানে বিস্তৃত পদ বা পয়ার, ঝুমুর, দুলরি এবং ছবি ছন্দের ব্যবহার হতে দেখা যায়। তিনি বাল্মিকীর রামায়ণের আক্ষরিক অনুবাদ না করে ভাবানুবাদ করেছিলেন। এখানে অসমীয়া চা জীবনের ছাপ দেখতে পাওয়া যায়। তিনি রাম, সীতা ইত্যাদি চরিত্রকে মানবীয়রূপে প্রকাশ করেছিলেন। আচরিত গুণ থাকলেও কিছু পরিস্থিতিতে মানবীয় দুর্বলতাও এর অন্যতম বৈশিষ্ট্য।
পরবর্তী সময়
মাধব কন্দলীর প্রায় একশো বছর পরে অর্থাৎ ১৫শ শতকের দ্বিতীয়ার্ধে 'কৃত্তিবাসী রামায়ণ' এবং ১৬শ শতকের অষ্টম দশকে তুলসীদাসের 'রামচরিত মানস' রচিত হয়| কালক্রমে রামায়ণের দুটি কাণ্ড হারিয়ে যাওয়ার পর নববৈষ্ণব ধর্মীয় মহাপুরুষ শ্রীমন্ত শঙ্করদেব এবং শ্রীশ্রী মাধবদেব এই কাণ্ড দুটি সংস্কৃত থেকে অনুবাদ করে মূল কাব্যের সাথে সংযোগ করেন। শংকরদেব সপ্তকাণ্ড রামায়ণ থেকে প্রভাবিত হয়ে বলেছিলেন: পূর্ব কবি অপ্রমাদী মাধব কন্দলী আদি পদে বিরচিলা পদ কথা। হাতীর দেখিয়া লাদ, শশা যেন ফারে মার্গ মোর ভৈল তেহ্নয় অবস্থা। পরে ১৬শ শতকে অনন্ত কন্দলী এবং কয়েকজনের পদ এখানে যোগ হয়।
পরে একটি কার্বি ভাষার রামায়ণ এই গ্রন্থের অনুকরণে রচনা করা হয়েছিল।
সাগরপাড়া
সাগরপাড়া হ'ল ভারতের পশ্চিমবঙ্গের মুর্শিদাবাদ জেলার ডোমকোল মহকুমার জলঙ্গী সিডি ব্লকের একটি আধা-নগর পঞ্চায়েত এলাকা।
এটির প্রায় ৩৫০০০ জনসংখ্যা, ব্যবসায়, ক্ষুদ্র শিল্প, কৃষি ও নির্মাণ শ্রমিক এবং হিন্দু ও মুসলিম উভয় সম্প্রদায়ের বসবাস করে। এটি অক্ষাংশ 24.238609, দ্রাঘিমাংশ 88.697776 এর ভৌগোলিক সমন্বয়গুলিতে রয়েছে।
সাগরপাড়া বাজারের মধ্যে বড় কালি মন্দির রয়েছে। সাগরপাড়া পশ্চিমবঙ্গ রাজ্যের মুর্শিদাবাদ জেলার ডোমকল মহকুমার জলঙ্গী ব্লকের অন্তর্গত।  এটি পদ্মা নদী থেকে আড়াই কিলোমিটার দূরে।
ইতিহাস
গঙ্গার ব-দ্বীপ, রামকান্তপুরের অন্যান্য অনেক ছোট গ্রামের মতো,সাগরপাড়াও মুঘল আমলে একটি ছোট নদী বন্দর ছিল।১৯৪৭ সালে ভারতের স্বাধীনতা বছর অবধি, এটি ছিল একটি ছোট্ট গ্রাম যা পাটের পাড়ি দেওয়ার জন্য একটি বন্দর দ্বারা সমর্থিত ছিল। পদ্মা নদীর উপনদী জলঙ্গি নদী পূর্ব বঙ্গ থেকে আগত জনসমাগমের কারণে ভারত বিভাগে সাগরপাড়া বাড়তে দেখা যায়। ১৯৭১ সালে বাংলাদেশ মুক্তিযুদ্ধ ভারত-বাংলাদেশ সীমান্ত থেকে মাত্র আড়াই কিলোমিটার দূরে অবস্থিত এই গ্রামে শরণার্থীদের আরও একটি উৎস দেখতে পেয়েছিল। ১৯৭১ সালের পরে সাগরপাড়ায় জনসংখ্যা ও বাণিজ্য দ্রুত বৃদ্ধি পাচ্ছিল কারণ নতুন নতুন বসতি স্থাপনকারীরা ছোট ছোট নদী দ্বারা বেষ্টিত উঁচু জমি থাকার কারণে এই গ্রামে একটি বাড়ি তৈরি করা পছন্দ করেছিলেন। গ্রামটি প্লাবিত হয় না কারণ এটি নদীর উঁচু প্রাকৃতিক বাঁধের পাশে অবস্থিত। ১৯৭৮ ও ১৯৯৯ সালের বিধ্বংসী বন্যার সময় এটি জলাবদ্ধ দ্বীপের মতো বেঁচে ছিল, যা তার প্রতিবেশী জনগণকে গ্রামে স্থানান্তরিত করতে বাধ্য করেছিল।
অর্থনীতি
মূল অর্থনীতির উৎস হলো কৃষিকাজ, মৎস্য
ব্যবসা ও পরিযায়ী শ্রমিক।
শিক্ষা
সাগরপাড়ায় ৪ টি স্কুল আছে: থাম্ব|Sagarpara High School